pythainlp/thaigov-v2-corpus-22032023 huggingface dataset:
วันอังคารที่ 15 พฤศจิกายน 2565
​โฆษกรัฐบาลเผย นายกฯ มีกำหนดการหารือทวิภาคีกับประธานาธิบดีฝรั่งเศส, นายกรัฐมนตรีญี่ปุ่น และรองประธานาธิบดีสหรัฐฯ ที่ทำเนียบรัฐบาล
และกับนายกรัฐมนตรีออสเตรเลีย นายกรัฐมนตรีนิวซีแลนด์ และกรรมการจัดการกองทุนการเงินระหว่างประเทศ (IMF) ที่ศูนย์การประชุมแห่งชาติสิริกิติ์
วันนี้ (15 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า นอกเหนือจากกรอบการประชุมเอเปคฯ ในช่วงสัปดาห์การประชุมผู้นำเขตเศรษฐกิจเอเปคแล้ว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังมีกำหนดการต้อนรับผู้นำในการเยือนประเทศไทย และการหารือแบบเต็มคณะที่ ทำเนียบรัฐบาล ดังนี้
1) วันที่ 16 พฤศจิกายน 2565 ช่วงบ่าย นายกรัฐมนตรีมีกำหนดการต้อนรับการมาเยือนอย่างเป็นทางการของประธานาธิบดีเหวียน ซวน ฟุก ของเวียดนาม พร้อมมีการหารือทวิภาคี การเป็นสักขียานในพิธีแลกเปลี่ยนความตกลงและบันทึกความเข้าใจ การแถลงข่าวร่วม และเป็นเจ้าภาพเลี้ยงอาหารค่ำแก่ผู้นำเวียดนามและภริยา
2) วันที่ 18 พฤศจิกายน 2565 ช่วงค่ำ นายกรัฐมนตรีมีกำหนดการรับเสด็จฯ เยือนอย่างเป็นทางการของเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมารและนายกรัฐมนตรีซาอุดีฯ พร้อมมีการหารือทวิภาคี พิธีการแลกเปลี่ยนความตกลงและบันทึกความเข้าใจ และเป็นเจ้าภาพงานเลี้ยงถวายพระกระยาหารค่ำแก่มกุฎราชกุมารและนายกรัฐมนตรีซาอุดีฯ
3) วันที่ 19 พฤศจิกายน 2565 ช่วงเที่ยง นายกรัฐมนตรีมีกำหนดการต้อนรับการมาเยือนขอประธานาธิบดีสี จิ้นผิง ของจีน พร้อมมีการหารือทวิภาคี พิธีการแลกเปลี่ยนความตกลงและบันทึกความเข้าใจ และเป็นเจ้าภาพเลี้ยงอาหารกลางวันแก่ผู้นำจีนและภริยา
โฆษกประจำสำนักนายกรัฐมนตรีกล่าวว่า นอกจากการหารือแบบเต็มคณะกับ 3 ประเทศนี้แล้ว นายกรัฐมนตรียังมีกำหนดการหารือทวิภาคีกับแขกพิเศษของรัฐบาล รวมถึงผู้นำและผู้แทนเขตเศรษฐกิจเอเปคที่ทำเนียบรัฐบาลเพิ่มเติม ดังนี้
1) วันที่ 17 พฤศจิกายน 2565 ช่วงสาย นายกรัฐมนตรีมีกำหนดการหารือทวิภาคีกับนายเอมานูว์แอล มาครง ประธานาธิบดีแห่งฝรั่งเศส พร้อมเป็นเจ้าภาพเลี้ยงอาหารกลางวัน และช่วงเย็น พบหารือทวิภาคีกับนายคิชิดะ ฟูมิโอะ นายกรัฐมนตรีญี่ปุ่น ณ ทำเนียบรัฐบาล
2) วันที่ 18 พฤศจิกายน 2565 เวลา ช่วงบ่าย นายกรัฐมนตรีมีกำหนดการหารือทวิภาคีกับนางคริสตาลินา กอร์เกียวา กรรมการจัดการกองทุนการเงินระหว่างประเทศ (International Monetary Fund: IMF) ณ ศูนย์การประชุมแห่งชาติสิริกิติ์
3) วันที่ 19 พฤศจิกายน 2565 เวลา ช่วงเช้า นายกรัฐมนตรีมีกำหนดการหารือทวิภาคีกับนายแอนโทนี แอลบาเนซี นายกรัฐมนตรีออสเตรเลีย และการหารือทวิภาคีแบบสั้นในช่วงการประชุมฯ (Pull-aside) กับนายกรัฐมนตรีนิวซีแลนด์ ณ ศูนย์การประชุมแห่งชาติสิริกิติ์ และช่วงเย็น พบหารือทวิภาคีกับนางคามาลา เดวี แฮร์ริส รองประธานาธิบดีสหรัฐฯ ณ ทำเนียบรัฐบาล
“การเป็นเจ้าภาพการประชุมผู้นำเขตเศรษฐกิจเอเปคของไทย ตลอดจนการพบหารือกับผู้นำประเทศต่างๆ นี้ เป็นช่วงเวลาสำคัญของไทยที่จะแสดงบทบาทในเวทีระหว่างประเทศ เป็นโอกาสให้ได้กระชับความสัมพันธ์ระหว่างกันกับผู้นำแบบพบหน้ากัน (In person) และเป็นโอกาสให้ได้ขยายความร่วมมือกับมิตรประเทศ การเป็นเจ้าภาพเอเปคของไทยจึงสะท้อนให้เห็นได้อย่างชัดเจนว่าไทยได้รับการยอมรับจากนานาชาติ และคงเป็นประเทศที่มีบทบาทสำคัญในเวทีโลก รัฐบาลจึงหวังว่าทุกฝ่ายจะได้ร่วมกันเป็นเจ้าภาพพร้อมร่วมกันสร้างความประทับใจและความทรงจำที่ดีให้แก่ผู้นำ และผู้เข้าร่วมการประชุม ตลอดจนผู้มีส่วนเกี่ยวข้องในการประชุมฯครั้งนี้” นายอนุชาฯ กล่าว
วันอังคารที่ 15 พฤศจิกายน 2565
ครม. เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 2 เดือน เพื่อบรรเทาความเดือดร้อนให้ประชาชนและภาคธุรกิจ
ผลการประชุม ครม. เมื่อวันที่ 15 พ.ย.2565 เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พ.ย.2565 ถึง 20 ม.ค.2566 เพื่อช่วยบรรเทาความเดือดร้อนให้แก่ประชาชนและภาคธุรกิจ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 15 พฤศจิกายน 2565 เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พฤศจิกายน 2565 ถึง 20 มกราคม 2566 เพื่อช่วยบรรเทาความเดือดร้อนให้แก่ประชาชนและภาคธุรกิจ ภายใต้สถานการณ์ราคาพลังงานที่ยังคงผันผวนทั่วโลก
นายเอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า ตามที่กระทรวงการคลังมอบหมายให้กรมสรรพสามิตดำเนินมาตรการเพื่อช่วยบรรเทาความเดือดร้อนให้แก่ประชาชน จากสถานการณ์ราคาขายปลีกน้ำมันดีเซลปรับตัวสูงขึ้นจนส่งผลกระทบต่อภาระค่าครองชีพและการฟื้นตัวทางเศรษฐกิจ กรมสรรพสามิตตระหนักถึงผลกระทบที่เกิดขึ้นกับพี่น้องประชาชนในประเด็นดังกล่าว จึงได้มีการขยายมาตรการปรับลดอัตราภาษีสรรพสามิตน้ำมันดีเซลเพื่อช่วยบรรเทาความเดือดร้อนให้แก่ประชาชน และภาคธุรกิจมาอย่างต่อเนื่องตั้งแต่เดือนกุมภาพันธ์ 2565 เป็นต้นมา โดยมาตรการดังกล่าวจะสิ้นสุดในเดือนพฤศจิกายน 2565 แต่ด้วยสถานการณ์ราคาน้ำมันดิบในตลาดโลกยังคงมีความผันผวนและมีแนวโน้มปรับตัวสูงขึ้นในช่วงฤดูหนาว ส่งผลกระทบต่อต้นทุนการนำเข้าน้ำมัน ทำให้ราคาขายปลีกน้ำมันดีเซลในประเทศยังสูงอยู่จนกระทบเป็นวงกว้างต่อประชาชนและภาคธุรกิจ
กรมสรรพสามิตจึงเห็นว่ามีความจำเป็นอย่างยิ่งในการใช้มาตรการทางภาษีไปอีกระยะหนึ่ง เพื่อช่วยไม่ให้ราคาขายปลีกของน้ำมันดีเซลปรับตัวสูงขึ้นจนเกิดผลกระทบต่อประชาชนและเศรษฐกิจภาพรวม ด้วยน้ำมันดีเซลเป็นต้นทุนของการผลิตและการขนส่งของทุกภาคอุตสาหกรรม กรมสรรพสามิตจึงได้ทำการเสนอคณะรัฐมนตรีพิจารณาขยายเวลาปรับลดอัตราภาษีสินค้าน้ำมันและผลิตภัณฑ์น้ำมันประเภทน้ำมันดีเซลออกไปจนถึงวันที่ 20 มกราคม 2566
ทั้งนี้ การปรับลดอัตราภาษีสรรพสามิตน้ำมันดีเซลในครั้งนี้ เป็นการช่วยบรรเทาความเดือดร้อนให้แก่พี่น้องประชาชน รวมถึงส่งเสริมให้กลไกทางเศรษฐกิจของประเทศโดยรวมสามารถเดินหน้าต่อได้ ประชาชนมีคุณภาพชีวิตที่ดีขึ้น ภายใต้ยุทธศาสตร์ของกรมสรรพสามิตในการขับเคลื่อนเศรษฐกิจด้วยภาษีสรรพสามิต มุ่งเน้นสิ่งแวดล้อม สังคม และธรรมาภิบาล เพื่อเดินหน้าประเทศไทยสู่ความยั่งยืน
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร. 02-2415600-18 ต่อ 552302
วันอังคารที่ 15 พฤศจิกายน 2565
​โฆษกรัฐบาลเผย นายกฯ ปลื้ม “วิจิตรา” นักปิงปองพาราทีมชาติไทย คว้าแชมป์เทเบิลเทนนิสคนพิการชิงแชมป์โลก
​โฆษกรัฐบาลเผย นายกฯ ปลื้ม “วิจิตรา” นักปิงปองพาราทีมชาติไทย คว้าแชมป์เทเบิลเทนนิสคนพิการชิงแชมป์โลก
วันนี้ (15 พฤศจิกายน 2565) นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า ปุ๋ย วิจิตรา ใจอ่อน นักปิงปองพาราทีมชาติไทย สามารถคว้าเหรียญทอง ประเภทหญิงเดี่ยว TT4 ในการแข่งขัน เทเบิลเทนนิสคนพิการชิงแชมป์โลก "อันดาลูเซีย 2022 เวิลด์ พารา เทเบิลเทนนิส แชมเปี้ยนชิพส์" ที่เมืองกรานาดา ประเทศสเปน ระหว่างวันที่ 6-12 พฤศจิกายน 2565
โฆษกประจำสำนักนายกรัฐมนตรี กล่าวว่า ในช่วงการแข่งรอบชิงชนะเลิศกับซานดร้า มิโคลาสเช็ก จากเยอรมนี แม้นักปิงปองพาราทีมชาติไทยจะเป็นรองคู่แข่ง แต่สามารถพลิกกลับมาคะแนนนำได้ในเซตที่ 5 และคว้าแชมป์โลกไปครองได้สำเร็จ นอกจากนี้ ทัพนักปิงปองพาราทีมชาติไทยยังสามารถคว้ารางวัลประเภทอื่นๆ มาครองได้อีกด้วย ได้แก่ รองแชมป์จาก ชายเดี่ยว คลาส TT6 รุ่งโรจน์ ไทยนิยม, คลาส TT5 ปานวาด ศรีงาม, ชายคู่ คลาส MD8 ยุทธจักร กลิ่นบานชื่น - วันชัย ชัยวุฒิ, ชายคู่ คลาส MD14 รุ่งโรจน์ ไทยนิยม - พิสิษฐ์ หวังผลพัฒนสิริ, หญิงคู่ คลาส WD5 ดารารัตน์ อาสายุทธ์ - ชิลชิตพยัค บุตรวรรณศิริณา, คู่ผสม คลาส XD10 วันชัย ชัยวุฒิ - วิจิตรา ใจอ่อน
“นายกรัฐมนตรียินดีกับทัพนักกีฬาปิงปองพาราไทย ที่สามารถคว้ารางวัลจากการแข่งขันประเภทต่างๆ มาได้ โดยเฉพาะ วิจิตรา ใจอ่อน ที่สามารถคว้าแชมป์โลกประเภทหญิงเดี่ยวมาได้ ทั้งนี้ นายกรัฐมนตรียังได้ขอบคุณไปยังทัพนักกีฬาไทยทุกคนที่สร้างความสุขให้ประชาชนคนไทย และขอบคุณไปยังทุกหน่วยงานที่เกี่ยวข้อง ที่ช่วยกันผลักดัน ฝึกซ้อม และส่งกำลังใจให้นักกีฬาไทยจนสามารถคว้ารางวัลมาได้” นายอนุชาฯ กล่าว
วันอังคารที่ 15 พฤศจิกายน 2565
PM briefed on preparation of 29th APEC Economic Leaders' Meeting and Related Meeting
PM briefed on preparation of 29th APEC Economic Leaders' Meeting and Related Meeting
November 14, 2022, at 10.30 hrs, at the Green Room, ThaiKhuFah Building, Government House, Prime Minister and Defense Minister Gen. Prayut Chan-o-chalistened to the briefing from concerned agencies on the preparation of the 29thAPEC Economic Leaders' Meeting and Related Meetings.Deputy Secretary-General to the Prime Minister and Acting Government Spokesperson AnuchaBurapachaisridisclosedgist as follows:
The Prime Minister thankedrelevantagencies for their participation in the ASEAN Summit in Cambodia, where Thailand has proudlyplayed itsrole at the ASEAN stage.Healsoexpressed confidence onall concerned agencies and staffs who haveperformed their respective duty to the best of their abilitythroughout the yearin preparing forthe 29thAPEC Economic Leaders' Meeting and Related Meetings.
With regards to the participants of the29thAPEC Economic Leaders' Meeting and Related Meetings,heads of stateof 14 economies, andtherepresentativesof 7 economies(South Korea, Malaysia, Mexico, Peru, Russia, Chinese Taipei [in accordance with the APEC practice], and the U.S.)have confirmed their attendance.Special guests for the29thAPEC Economic Leaders' Meeting and Related Meetingsincludethe Prime Minister of Cambodia, President of France, andCrown Prince and Prime Minister of Saudi Arabia.
The Prime Ministerwasalsobriefed onotheraspects of the preparation, e.g., key topics and issues of discussion, and expected tangible outcomes, among others. He was confident thatthe meetings would be a success and thatThailand and the Thai peoplewould benefitfromthehosting of the29thAPEC Economic Leaders' Meeting and Related Meetings, especially through tangible economicstimulation.
วันจันทร์ที่ 14 พฤศจิกายน 2565
โฆษกรัฐบาลเผย นายกฯ แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ สำหรับงานแต่งหลานสาวในวันที่ 19 พ.ย. นี้
โฆษกรัฐบาลเผย นายกฯ แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ สำหรับงานแต่งหลานสาวในวันที่ 19 พ.ย. นี้
วันนี้ (วันที่ 14 พฤศจิกายน 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ ในโอกาสที่ได้พบกันระหว่างการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา ระหว่างวันที่ 10-13 พฤศจิกายน 2565 ที่ผ่านมา
โฆษกประจำสำนักนายกรัฐมนตรีกล่าวว่า นอกจากการแสดงความยินดีสำหรับพิธีมงคลสมรสและงานเลี้ยงฉลอง Miss Naomi Biden ซึ่งจะจัดขึ้นในวันเสาร์ที่ 19 พฤศจิกายน 2565 ณ บริเวณ South Lawn ทำเนียบขาว แล้วนั้น นายกรัฐมนตรีได้ขอบคุณประธานาธิบดีสหรัฐฯ ที่ได้มอบหมายให้ รองประธานาธิบดีสหรัฐฯ Ms. Kamala Harris ที่ถือว่าเป็นผู้แทนระดับสูง แสดงถึงความสำคัญที่สหรัฐฯ มีต่อไทย และต่อการประชุม APEC ที่กรุงเทพฯ
ซึ่งในโอกาสนี้ โฆษกรัฐบาลได้กล่าวว่า ตลอดการเตรียมการจัดการประชุมเอเปค 2565 สหรัฐฯ และไทยมีความร่วมมืออันดีระหว่างกันมาตลอด ซึ่งในโอกาสที่สหรัฐฯจะรับมอบตำแหน่งเจ้าภาพเอเปคปี 2566 ต่อจากไทยนั้น ได้ส่งสัญญาณว่าจะสานต่อแนวความคิดเพื่อผลักดันความร่วมมือด้านการพัฒนาอย่างยั่งยืน ตามแนวความคิด BCG ของไทย
วันอังคารที่ 15 พฤศจิกายน 2565
นรม.และ รมว.กห. แสดงความเสียใจสูญเสียนายทหาร จากเหตุระเบิดและลอบยิงประชาชน
โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. กล่าวแสดงความเสียใจต่อเหตุคนร้ายซุ่มยิงประชาชนเสียชีวิต 1 ราย และลอบวางระเบิดเจ้าหน้าที่ทหาร ขณะเข้าไปตรวจสอบที่เกิดเหตุในพื้นที่ บ้านไอร์กรอส หมู่ 6 ต.จะแนะ อ.จะแนะ จ.นราธิวาส
เป็นเหตุให้ ร.อ.ชินดนัย แร่ทอง จนท. ชป.ฉก.นราธิวาส เสียชีวิต และ ส.อ.อภิสิทธิ์ หมัดสกุล ได้รับบาดเจ็บสาหัส
โดย นรม.และ รมว.กห. ได้กำชับ กอ.รมน.ภาค 4 (สน) และทาง จว.นราธิวาส ให้เข้าไปช่วยเหลือเยียวยาครอบครัวผู้เสียชีวิตและสนับสนุนประกอบพิธีทางศาสนา โดยเฉพาะ จนท.ที่เสียชีวิตอย่างสมเกียรติ พร้อมทั้งให้ดูแลกำลังพลที่ได้รับบาดเจ็บอย่างดีที่สุด
พล.ประยุทธ์’ ยังได้ย้ำสั่งการ ตร.และ กอ.รมน.ภาค 4 (สน) เร่งสอบสวนจับกุมผู้กระทำผิดมาลงโทษตามกฏหมายให้ถึงที่สุด โดยยืนยันว่า รัฐบาล ยังคงหนักแน่นแก้ปัญหาใต้โดยสันติวิธี ยึดหลักกฎหมาย และไม่ใช้ความรุนแรงต่อกัน และยังคงเดินหน้ากระบวนการพูดคุยสันติสุข พร้อมทั้งขอให้เจ้าหน้าที่รัฐ ปฏิบัติหน้าที่ด้วยความระมัดระวัง ไม่ประมาท โดยพยายามคุ้มครองและดูแลความปลอดภัยของประชาชนในการประกอบอาชีพอย่างทั่วถึง เพื่อให้ประชาชนมีสิทธิและเสรีภาพในการประกอบอาชีพที่สุจริตได้ในทุกพื้นที่อย่างเท่าเทียมและปลอดภัยโดยทั่วกัน
วันอังคารที่ 15 พฤศจิกายน 2565
ดีอีเอส เร่งแก้กฎหมายยับยั้งบัญชีม้า และธุรกรรมทางการเงินต้องสงสัย
ดีอีเอส เร่งแก้กฎหมายยับยั้งบัญชีม้า และธุรกรรมทางการเงินต้องสงสัย
วันนี้(15พ.ย.65)ศาสตราจารย์พิเศษวิศิษฏ์วิศิษฏ์สรอรรถเป็นประธานการประชุมพิจารณาแนวทางแก้ไขกฏหมายยับยั้งบัญชีม้าและธุรกรรมทางการเงินต้องสงสัยอย่างเร่งด่วน พร้อมด้วยหน่วยงานที่เกี่ยวข้องทั้งภาครัฐและเอกชนร่วมประชุมโดยมีวาระดังนี้การเร่งรัดปราบปรามการฉ้อโกงออนไลน์5ด้านการป้องกันธุรกรรมทางการเงินผิดกฎหมายการป้องกันการใช้โทรศัพท์เคลื่อนที่ผิดกฎหมายการเพิ่มประสิทธิภาพในการตัดวงจรอาชญากรรมการยกระดับการเตือนภัยออนไลน์และสร้างการรับรู้ต่อประชาชนการเร่งรัดพัฒนากฎหมายและการขยายผล ตลอดจนการแลกเปลี่ยนข้อมูลที่เกี่ยวข้องณห้องประชุม801ชั้น8สป.ดศ.
****************
วันอังคารที่ 15 พฤศจิกายน 2565
ครม.  ขยายระยะเวลาปรับลดอัตราภาษีสรรพสามิตดีเซลประมาณ 5 บาทต่อลิตร  อีก 2 เดือน ตั้งแต่ 21 พ.ย. 2565 -  20 ม.ค. 2566
ครม.  ขยายระยะเวลาปรับลดอัตราภาษีสรรพสามิตดีเซลประมาณ 5 บาทต่อลิตร  อีก 2 เดือน ตั้งแต่ 21 พ.ย. 2565 -  20 ม.ค. 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี (15 พ.ย. 65) อนุมัติหลักการร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... ขยายระยะเวลาการปรับลดอัตราภาษีสรรพสามิตน้ำมันดีเซลและน้ำมันอื่น ๆ ที่คล้ายกัน ปรับลดประมาณ 5 บาทต่อลิตร เป็นระยะเวลา 2 เดือนตั้งแต่วันที่ 21 พฤศจิกายน 2565 จนถึงวันที่ 20 มกราคม 2566
โฆษกประจำสำนักนายกรัฐมนตรี ยังเปิดเผยว่า กระทรวงการคลังได้จัดประมาณการการสูญเสียรายได้และประโยชน์ที่คาดว่าจะได้รับ จากการจัดเก็บรายได้ภาษีสรรพสามิตสินค้าน้ำมันและผลิตภัณฑ์น้ำมัน ลดลงประมาณ 10,000 ล้านบาท/เดือน โดยการดำเนินการมาตรการภาษีในครั้งนี้เป็นระยะเวลาประมาณ 2 เดือนจึงคาดว่ารัฐจะสูญเสียรายได้ประมาณ 20,000 ล้านบาท อย่างไรก็ตาม จะเป็นการช่วยรักษาระดับราคาขายปลีกน้ำมันดีเซลในประเทศไม่ให้ปรับตัวสูงขึ้นตามราคาน้ำมันดิบในตลาดโลกจนกระทบต่อค่าของชีพของประชาชนซึ่งจะเป็นอุปสรรคต่อการฟื้นฟูเศรษฐกิจของประเทศได้
วันอังคารที่ 15 พฤศจิกายน 2565
กทพ.ได้ดำเนินการแก้ไขข้อความต้อนรับการประชุมเอเปคที่ตกหล่นเป็นที่เรียบร้อยแล้ว คมนาคมตั้ง War Room บูรณาการทุกหน่วยงานปฏิบัติภารกิจช่วงสัปดาห์ประชุมผู้นำ
กทพ.ได้ดำเนินการแก้ไขข้อความต้อนรับการประชุมเอเปคที่ตกหล่นเป็นที่เรียบร้อยแล้ว คมนาคมตั้ง War Room บูรณาการทุกหน่วยงานปฏิบัติภารกิจช่วงสัปดาห์ประชุมผู้นำ
วันที่ 15 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากกรณีที่สื่อสังคมออนไลน์ได้เผยแพร่ภาพป้ายปรับเปลี่ยนข้อความ (VMS) บนทางพิเศษฉลองรัช ที่ขึ้นข้อความต้อนรับการประชุมผู้นำเอเปคแล้วมีข้อความบางคำมีตัวอักษรตกหล่นนั้น การทางพิเศษแห่งประเทศไทย (กทพ.) ซึ่งเป็นหน่วยงานดูแลพื้นที่ได้แจ้งว่า จุดที่มีตัวอักษรตกหล่นนั้นเป็นป้าย VMS แบบ Full LED ที่ติดตั้งบนทางพิเศษฉลองรัชบางป้าย และ กพท. ได้ดำเนินการแก้ไขทันทีที่ตรวจสอบพบว่าข้อความตกหล่น ตั้งแต่วันเสาร์ ที่ 12 พ.ย. 65 ส่วนข้อความบนป้าย VMS บนทางพิเศษอีก 7 สายทางไม่มีข้อผิดพลาดแต่อย่างใด
“กทพ.ได้ดำเนินการแก้ไขข้อความที่ตกหล่นเป็นที่เรียบร้อยแล้ว พร้อมกับขออภัยที่เกิดข้อผิดพลาดขึ้น และได้มีการกำชับเจ้าหน้าที่ที่เกี่ยวข้องเพื่อตรวจสอบไม่ให้เกิดข้อผิดพลาดอีก ดังนี้จึงขอความร่วมมือประชาชนงดการแชร์ภาพข้อความที่ตกหล่น เพื่อร่วมรักษาภาพลักษณ์ที่ดีในช่วงสัปดาห์การประชุมผู้นำเอเปคระหว่าง 14-19 พ.ย. 65นี้” น.ส.ไตรศุลี กล่าว
ทั้งนี้ ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้นโยบายทุกหน่วยงานบูรณาการการทำงานเพื่อเตรียมการทุกด้านสำหรับการเป็นเจ้าภาพการจัดประชุมผู้นำเขตเศรษฐกิจเอเปก ครั้งที่ 29 ให้เป็นไปด้วยความเรียบร้อย ในส่วนของการคมนาคมนายศักดิ์สยาม ชิดชอบ รมว.คมนาคม ได้สั่งการทุกหน่วยงานเตรียมความพร้อมปฏิบัติภารกิจให้สอดคล้องตามแผนของคณะอนุกรรมการด้านพิธีการและอํานวยการ และคณะอนุกรรมการด้านการรักษาความปลอดภัยและการจราจร โดยมีการตั้งคณะทำงานเฉพาะกิจ (War Room) ขึ้นที่สำนักงานปลัดกระทรวงคมนาคม มีทุกหน่วยงานในสังกัดกระทรวงฯ เข้าร่วมเพื่อปฏิบัติภารกิจ 4 ด้าน ประกอบด้วย
ภารกิจด้านทางบก เช่น ตรวจสอบกล้องวงจรปิด (CCTV) ที่อยู่ในเส้นทางการเดินทางของผู้นำ บุคคลสำคัญและคู่สมรส การประดับธง APEC และป้าย Welcome ตามสายทางที่อยู่ในเส้นทางการเดินทางของผู้นำตรวจสอบและบริหารควบคุมโครงการก่อสร้างที่อยู่ในเส้นทางการเดินทางของผู้นำให้สามารถสัญจรได้อย่างสะดวก
ภารกิจทางน้ำ เช่น จัดเจ้าหน้าที่พร้อมเรือและอุปกรณ์ที่เกี่ยวข้องร่วมปฏิบัติการกับกองทัพเรือ และสำนักงานตำรวจแห่งชาติ ในการรักษาความปลอดภัยทางน้ำ และการจัดระเบียบการจราจรทางน้ำ
ภารกิจด้านทางราง เช่น ปรับเวลาการเดินรถไฟในเส้นทางที่ขบวนรถยนต์ของผู้นำเอเปคและคณะผ่าน พร้อมกับ วางมาตรการรักษาความปลอดภัยบริเวณสถานีรถไฟใกล้เคียงสนามบิน และ
ภารกิจด้านทางอากาศ เช่นสนับสนุนการปฏิบัติตามแผนต่อต้านอากาศยานไร้คนขับ (Anti Drone) ของกองทัพอากาศ การจัดพื้นที่จอด ณ ท่าอากาศยานต่างๆ
วันอังคารที่ 15 พฤศจิกายน 2565
วธ.รวมใจ 5 ศาสนาช่วยเหลือพี่น้องผู้ประสบภัยน้ำท่วมอยุธยา
วธ.รวมใจ 5 ศาสนาช่วยเหลือพี่น้องผู้ประสบภัยน้ำท่วมอยุธยา  ผู้นำพุทธ อิสลาม คริสต์ พราหมณ์-ฮินดู ซิกข์ และเครือข่าย นำเครื่องสมณบริขารถวายแด่พระภิกษุ สามเณร และมอบเครื่องอุปโภค บริโภคแก่ชาวบ้าน เยี่ยมเยียนให้กำลังใจศิลปินพื้นบ้าน
วธ.รวมใจ 5 ศาสนาช่วยเหลือพี่น้องผู้ประสบภัยน้ำท่วมอยุธยา ผู้นำพุทธ อิสลาม คริสต์ พราหมณ์-ฮินดู ซิกข์ และเครือข่าย นำเครื่องสมณบริขารถวายแด่พระภิกษุ สามเณร และมอบเครื่องอุปโภค บริโภคแก่ชาวบ้าน เยี่ยมเยียนให้กำลังใจศิลปินพื้นบ้าน
วันที่ 14 พฤศจิกายน 2565 พระธรรมรัตนมงคล เจ้าคณะจังหวัดพระนครศรีอยุธยา เจ้าอาวาสวัดพนัญเชิง เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานฝ่ายฆราวาส ในกิจกรรมศาสนิกสัมพันธ์ช่วยเหลือผู้ประสบภัย นำเครื่องสมณบริขารถวายแด่พระภิกษุ สามเณร และมอบเครื่องอุปโภค บริโภค แก่ผู้นำทางศาสนา ศาสนิกชน และศิลปินพื้นบ้านผู้ประสบภัยน้ำท่วมในพื้นที่ ณ จังหวัดพระนครศรีอยุธยา โดยมีนางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นายโกวิท ผกามาศ อธิบดีกรมส่งเสริมวัฒนธรรม ผู้แทนองค์การทางศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ นายประทีบ การมิตรี รองผู้ว่าราชการจังหวัดพระนครศรีอยุธยา วัฒนธรรมจังหวัดพระนครศรีอยุธยา ประธานสภาวัฒนธรรมจังหวัดพระนครศรีอยุธยา เจ้าหน้าที่กรมส่งเสริมวัฒนธรรม และเจ้าหน้าที่กรมการศาสนา เข้าร่วม
นายอิทธิพล คุณปลื้ม กล่าวว่า กระทรวงวัฒนธรรม (วธ.) กรมการศาสนา ร่วมกับองค์การศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ วัดพระราม 9 กาญจนาภิเษก วัดนาคปรก และวัดสะพาน จัดโครงการศาสนิกสัมพันธ์ช่วยเหลือผู้ประสบภัย ระหว่างวันที่ 14 – 15 พฤศจิกายน 2565 มอบเครื่องอุปโภคบริโภค จำนวน 1,100 ชุด ให้แก่ผู้ที่ประสบภัยน้ำท่วม อันเป็นการสร้างความสัมพันธ์ที่ดีต่อกันระหว่างผู้นำศาสนากับศาสนิกชนในพื้นที่ และเยี่ยมเยียนศาสนสถานต่างๆ โดยนำเครื่องสมณบริขารถวายแด่พระภิกษุ สามเณร จำนวน 400 ชุด และมอบเครื่องอุปโภค บริโภค แก่ผู้นำทางศาสนาและศาสนิกชน (พุทธ อิสลาม และคริสต์) จำนวน 600 ชุด และศิลปินพื้นบ้าน จำนวน 100 ชุด โดยส่วนใหญ่เป็นผู้ประสบภัยในพื้นที่ หมู่ 4, 6 และ 7 ตำบลบ้านป้อม อำเภอเมืองพระนครศรีอยุธยา และหมู่ 1, 2 ตำบลไม้ตรา อำเภอบางไทร เพื่อเป็นการบรรเทาความเดือดร้อนจากภัยธรรมชาติในเบื้องต้น
รัฐมนตรีว่าการกระทรวงวัฒนธรรม กล่าวต่อว่า การจัดโครงการศาสนิกสัมพันธ์ช่วยเหลือผู้ประสบภัยครั้งนี้ แสดงถึงความห่วงใยของภาครัฐ องค์การทางศาสนาทุกศาสนา และองค์กรเครือข่ายภาคเอกชนที่มีต่อประชาชนชาวไทย เป็นการสร้างความสัมพันธ์ที่ดีต่อกันระหว่างหน่วยงานของรัฐ และศาสนิกชนทุกศาสนา ซึ่งเป็นการดำเนินงานตามนโยบายของรัฐบาล ในการพัฒนาคุณธรรมจริยธรรมแก่ประชาชน บนพื้นฐานหลักปรัชญาเศรษฐกิจพอเพียง มุ่งเน้นการสร้างความรัก ความสามัคคีในสังคมไทย โดยทุกองค์การศาสนาในประเทศไทยต้องร่วมกันส่งเสริมให้ศาสนิกชนนำหลักธรรมทางศาสนาไปสู่การปฏิบัติในชีวิตประจำวัน เพื่อให้ศาสนิกชนเป็นคนดี มีคุณธรรม ร่วมเทิดทูนสถาบันชาติ ศาสนา พระมหากษัตริย์ ร่วมทำกิจกรรมสาธารณประโยชน์ เพื่อสร้างความเข้าใจอันดีและความสมานฉันท์ระหว่างศาสนิกชนต่างศาสนา ทำให้ประเทศมีความสงบร่มเย็นอย่างยั่งยืน
วันอังคารที่ 15 พฤศจิกายน 2565
กรมทางหลวง อำนวยความสะดวกและปลอดภัยบนทางหลวงในช่วงการประชุมความร่วมมือทางเศรษฐกิจในภูมิภาคเอเชีย - แปซิฟิก (APEC 2022)
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่ที่ประชุมคณะรัฐมนตรี (ครม.) เห็นชอบให้วันที่ 16 - 18 พฤศจิกายน 2565 เป็นวันหยุดราชการพิเศษเฉพาะในเขตกรุงเทพมหานคร นนทบุรี และสมุทรปราการ ซึ่งเป็นช่วงที่มีการประชุมความร่วมมือทางเศรษฐกิจในภูมิภาคเอเชีย - แปซิฟิก (APEC 2022) นั้น
กรมทางหลวง (ทล.) จึงได้ดำเนินมาตรการอำนวยความสะดวกและปลอดภัยตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการบูรณาการเตรียมความพร้อมของหน่วยงานในสังกัดกระทรวงคมนาคม โดยในส่วนของ ทล. ได้สั่งการให้ทุกหน่วยงานที่เกี่ยวข้อง ดำเนินการตรวจสอบกล้องวงจรปิด (CCTV) ในสายทางที่รับผิดชอบ จำนวน 307 ตัว และบนทางยกระดับอุตราภิมุข(ดอนเมืองโทลล์เวย์) จำนวน 30 ตัว ให้พร้อมใช้งาน รวมถึงตรวจสอบความเรียบร้อยของโครงการก่อสร้างจำนวน 17 โครงการ ในเส้นทางการเดินทางของท่านผู้นำประเทศ บุคคลสำคัญ และคู่สมรส เพื่อสนับสนุนการรักษาความปลอดภัยและอำนวยความสะดวกบนทางหลวง
นอกจากนี้ แขวงทางหลวงในพื้นที่ได้ดำเนินการประดับธง APEC ในสายทางที่รับผิดชอบจำนวน 2,204 ผืน และบนทางยกระดับอุตราภิมุข (ดอนเมืองโทลล์เวย์) จำนวน 88 ผืน พร้อมแสดงข้อความต้อนรับด้วยป้ายปรับเปลี่ยนข้อความ (VMS) จำนวน 46 ป้าย บนทางหลวงพิเศษหมายเลข 7 (กรุงเทพ - มาบตาพุด) และบนทางหลวงพิเศษหมายเลข 9 (บางปะอิน - บางพลี) ในช่วงวันหยุดยาวระหว่างวันที่ 16 - 20 พฤศจิกายน 2565 รวม 5 วัน ทั้งนี้ สำนักอำนวยความปลอดภัย กรมทางหลวง ได้คาดการณ์ปริมาณจราจรบนทางหลวงสายหลัก จำนวน10 เส้นทาง และบนมอเตอร์เวย์ รวมทั้งสิ้น จำนวน 4,932,879 คัน แบ่งเป็น ฝั่งขาเข้ากรุงเทพ จำนวน 2,509,404 คัน และฝั่งขาออกกรุงเทพ จำนวน 2,423,475 คัน
อธิบดีกรมทางหลวง กล่าวเพิ่มเติมว่า ได้เน้นย้ำให้หน่วยงานในพื้นที่เตรียมพร้อมดูแลความสะดวกและปลอดภัยอย่างเต็มที่ พร้อมขอความร่วมมือผู้ขับขี่ใช้ความระมัดระวัง ปฏิบัติตามกฎจราจร และวางแผนการเดินทางล่วงหน้า หากประชาชนต้องการสอบถามข้อมูลเส้นทาง แจ้งเหตุด่วนเหตุร้าย หรือขอความช่วยเหลือ สามารถแจ้งได้ที่ สายด่วนกรมทางหลวง 1586 (โทรฟรี 24 ชั่วโมง) สายด่วนมอเตอร์เวย์ 1586กด 7 และตำรวจทางหลวง 1193
วันอังคารที่ 15 พฤศจิกายน 2565
PM chairs opening of Thailand BCG Exhibition ahead of APEC Economic Leaders’ meetings
PM chairs opening of Thailand BCG Exhibition ahead of APEC Economic Leaders’ meetings
November 14, 2022, at 1400hrs, at Hall II, Queen Sirikit National Convention Center (QSNCC), Prime Minister and Defense Minister Gen. Prayut Chan-o-cha presided over the opening of Thailand BCG Exhibition, which is held during the APEC Economic Leaders’ Week (AELW). Participating in the opening ceremony were Deputy Prime Minister and Minister of Energy Supattanapong Punmeechaow, Minister of Digital Economy and Society Chaiwut Thanakamanusorn, Deputy Minister of Agriculture and Cooperatives Praphat Phothasoothon, Prime Minister Secretary General Distat Hotrakitya, executives of public and private organizations (exhibitors), ambassadors and envoys from over 50 diplomatic missions, and youth representatives under the APEC Voices of the Future program. Deputy Secretary-General to the Prime Minister and Acting Government Spokesperson Anucha Burapachaisri disclosed gist as follows:
The Prime Minister expressed pleasure to chair the opening of Thailand BCG Exhibition, which officially kicks off the AELW. It unveils Thailand’s readiness and commitment to drive forward BCG Economy agenda for regional and global development. The Prime Minister stated that the Exhibition showcases best practices and concrete examples of the BCG in action and Thailand’s successful application of the BCG economic model to address the climate change. The concept also contributes to global efforts towards the UN Sustainable Development Goals.
The Prime Minister thanked all concerned agencies, and commended success of the Exhibition, which demonstrates the solidarity of all concerned sectors in fully propelling and implementing the BCG economic model among all groups of people.
The Prime Minister, then, took a group photo with executives of public and private organizations (exhibitors) and youth representatives under the APEC Voices of the Future program, and visited exhibition booths.
Thailand BCG Exhibition consists of 3 parts. The first part presents the BCG concept and its success stories in the agriculture, industry and tourism sectors driven by relevant government agencies. This part is divided into 4 zones: 1) tourism zone, where the concept of regenerative tourism is presented; 2) industrial zone, which showcases the BCG Ecosystem that links with ICT, logistics, R&D, and human resource infrastructure for the EEC’s S-Curve industries; 3) agricultural zone; and 4) Bangkok Goals on BCG Economy which highlights the connection between BCG economic model and global agendas.
The second part showcases goods and products under Ministry of Commerce’s “BCG Heroes” campaign, as well as Thailand's candidature for “Expo 2028 Phuket” which aspired to address a global dialogue on sustainability.
The last part, which highlights Responsible Business Conduct (RBC), exhibits the efforts and success of Thai private sector in promoting sustainable business practices.
วันพฤหัสบดีที่ 17 พฤศจิกายน 2565
“ชัยวุฒิ” รับ “ลี เซียนลุง” นายกฯ สิงคโปร์ เดินทางถึงไทย ร่วมประชุมเอเปค 2022
“ชัยวุฒิ” รับ “ลี เซียนลุง” นายกฯ สิงคโปร์ เดินทางถึงไทย ร่วมประชุมเอเปค 2022
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ในฐานะผู้แทนรัฐบาลไทยให้การต้อนรับนายลีเซียนลุงนายกรัฐมนตรีสาธารณรัฐสิงคโปร์ในโอกาสเข้าร่วมการประชุมผู้นำกรอบความร่วมมือทางเศรษฐกิจในเอเชีย-แปซิฟิก(เอเปค)ครั้งที่29ระหว่างวันที่18-19พ.ย.นี้ณท่าอากาศยานสุวรรณภูมิ
************
วันพฤหัสบดีที่ 17 พฤศจิกายน 2565
รัฐมนตรีฯ สุริยะ ร่วมคณะหารือ ผู้นำเวียดนาม เดินหน้าพัฒนาความร่วมมือด้านการลงทุนและส่งออกสินค้าอุตสาหกรรม
รัฐมนตรีฯ สุริยะ ร่วมคณะหารือ ผู้นำเวียดนาม เดินหน้าพัฒนาความร่วมมือด้านการลงทุนและส่งออกสินค้าอุตสาหกรรม
วันศุกร์ที่ 18 พฤศจิกายน 2565
“กรุงไทย” เปิดขายหุ้นกู้อนุพันธ์แฝงรุ่นใหม่ “กรุงไทย Step-up Callable Note” ดอกเบี้ยสูงสุด 4.4% การันตีคุ้มครองเงินต้น 100% ดีเดย์ 23 - 25 พ.ย.นี้
ธ.กรุงไทยเดินหน้าตอบโจทย์ผู้ลงทุน ด้วยหุ้นกู้อนุพันธ์แฝงชุดใหม่ “กรุงไทย Step-up Callable Note” อายุ 5 ปี ประเภทไม่ด้อยสิทธิ์ ชูจุดเด่นคุ้มครองเงินต้น 100% รับดอกเบี้ยแบบขั้นบันไดทุก 3 เดือน เริ่มต้นปีแรก 1.60% ต่อปี สูงสุด 4.4% ต่อปี
“ธนาคารกรุงไทย” เดินหน้าตอบโจทย์ผู้ลงทุน ด้วยหุ้นกู้อนุพันธ์แฝงชุดใหม่ “กรุงไทย Step-up Callable Note” อายุ 5 ปี ประเภทไม่ด้อยสิทธิ์ ชูจุดเด่นคุ้มครองเงินต้น 100% รับดอกเบี้ยแบบขั้นบันไดทุก 3 เดือน เริ่มต้นปีแรก 1.60% ต่อปี สูงสุด 4.4% ต่อปี โดยมีเงื่อนไขธนาคารสามารถไถ่ถอนก่อนกำหนดได้หลังปีที่ 1 เป็นต้นไป เพิ่มโอกาสสร้างผลตอบแทนยั่งยืน เสนอขายผู้ลงทุนสถาบันและผู้ลงทุนรายใหญ่ ลงทุนขั้นต่ำ 5 ล้านบาท เปิดจอง 23 – 25 พฤศจิกายน 2565
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ในฐานะธนาคารพาณิชย์ชั้นนำของประเทศ ธนาคารกรุงไทยมุ่งมั่นพัฒนาผลิตภัณฑ์การเงินและนวัตกรรมการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ท่ามกลางภาวะตลาดโลกที่มีความผันผวนสูง โดยธนาคารเป็นผู้นำในการออกหุ้นกู้อนุพันธ์ปี 2565 จำนวนกว่า 18,000 ล้านบาท ด้วยจุดเด่นในการคุ้มครองเงินต้น 100% ซึ่งได้รับการตอบรับที่ดีจาก ผู้ลงทุนอย่างต่อเนื่อง โดยรุ่นล่าสุดคือ หุ้นกู้อนุพันธ์แฝง “Krungthai Fixed Range Inverse Floater”
จากความสำเร็จและผลตอบรับที่ดี ธนาคารได้ออกและเสนอขายหุ้นกู้อนุพันธ์แฝงรุ่นใหม่ หุ้นกู้อนุพันธ์กรุงไทย Step-up Callable Note อายุ 5 ปี ประเภทไม่ด้อยสิทธิ์ ซึ่งยังคงชูจุดแข็งคุ้มครองเงินต้น 100% โดยธนาคารกรุงไทย ที่มีอันดับเครดิตระดับ AAA จ่ายดอกเบี้ยคงที่แบบขั้นบันไดทุก 3 เดือน ตลอดระยะเวลาการถือครอง ดอกเบี้ย(ต่อปี) 1.60%, 2.30%, 3.00%, 3.70%, และ 4.40% ตามลำดับปีที่ 1 - ปีที่ 5โดยมีเงื่อนไขธนาคารสามารถไถ่ถอนก่อนกำหนดได้หลังปีที่ 1 เป็นต้นไป และทุกงวดการจ่ายดอกเบี้ยตลอดครบอายุสัญญา ผลตอบแทนที่ได้รับจาก “หุ้นกู้อนุพันธ์กรุงไทย Step-up Callable Note” มีโอกาสสูงกว่าทางเลือกการลงทุนอื่นประเภทไม่ด้อยสิทธิ์ที่มีอันดับเครดิตใกล้เคียงกัน โดยธนาคารเตรียมเสนอขายแก่ผู้ลงทุนรายใหญ่ และผู้ลงทุนสถาบัน วงเงินลงทุนขั้นต่ำ 5 ล้านบาท ระหว่างวันที่ 23 – 25 พฤศจิกายน 2565 ผ่านธนาคารกรุงไทยทุกสาขา
สำหรับนักลงทุนที่สนใจ สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือโทร. 02-208 4817 02-208-4673 02-208 4691
วันศุกร์ที่ 18 พฤศจิกายน 2565
ออมสิน ร่วมคลายล็อคหาทางออกให้ลูกหนี้ภาคอีสาน ในงานมหกรรมร่วมใจแก้หนี้ สัญจร ครั้งที่ 2
ออมสิน ร่วมคลายล็อคหาทางออกให้ลูกหนี้ภาคอีสาน ในงานมหกรรมร่วมใจแก้หนี้ สัญจร ครั้งที่ 2 พบกันที่บูธออมสิน 18-20 พ.ย. 65 ณ ศูนย์ประชุมและแสดงสินค้านานาชาติ จ.ขอนแก่น ผ่อนไม่ไหว..พักเงินต้นได้ เติมสภาพคล่องกับสินเชื่อแก้หนี้เพิ่มทุน ผ่อนปรนเกณฑ์อนุมัติ
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารออมสินได้เตรียมจัดโปรโมชั่น มาตรการช่วยเหลือลูกค้าประชาชนและผลิตภัณฑ์ทางการเงินที่เตรียมไว้เฉพาะ ในงานมหกรรมร่วมใจแก้หนี้ สัญจร ครั้งที่ 2 ที่จังหวัดขอนแก่น ในวันที่ 18-20 พฤศจิกายน 2565 ซึ่งเป็นความตั้งใจที่รัฐบาลมุ่งช่วยเหลือและแก้ปัญหาหนี้สินอย่างยั่งยืนให้กับประชาชนกลุ่มเปราะบาง มีมาตรการที่น่าสนใจ ได้แก่ มาตรการร่วมใจแก้หนี้ เงื่อนไขพิเศษสำหรับลูกหนี้กลุ่มสินเชื่อทั่วไป โดยลูกหนี้ที่เป็น NPLs กรณีปิดบัญชี มีทั้งยกเว้นดอกเบี้ยที่ค้างชำระให้เต็มจำนวน ลดหนี้เงินต้นสูงสุด 20% หรือจ่ายเฉพาะเงินต้น กรณีผ่อนชำระธนาคารพักชำระเงินต้นให้ 1 ปี และลดอัตราดอกเบี้ย ส่วนลูกหนี้ที่ไม่เป็น NPLs แต่ผ่อนไม่ไหว มีผ่อนปรนให้เลือกพักชำระเงินต้น หรือลดอัตราดอกเบี้ย หรือขยายระยะเวลาการผ่อนชำระออกไป ทั้งนี้ขึ้นอยู่กับหลักเกณฑ์เงื่อนไขของแต่ละประเภทสินเชื่อ และรายละเอียดที่เจรจาพูดคุยกัน ก่อนจะเป็นข้อสรุปร่วมกัน
โดยนอกเหนือจากการแก้ไขหนี้เดิมให้สำเร็จ มุ่งลดภาระ และค่าใช้จ่ายของลูกหนี้แล้ว ธนาคารออมสิน ยังนำเสนอสินเชื่อเพื่อแก้ไขหนี้ช่วยลดภาระเงินกู้ที่คิดดอกเบี้ยสูง สำหรับลูกหนี้/ประชาชน ด้วย สินเชื่อแก้หนี้เพิ่มทุน ซึ่งเป็น สินเชื่อที่นำเสนอเฉพาะในช่วงจัดงานมหกรรมร่วมใจแก้หนี้ มีวัตถุประสงค์นำไปเสริมสภาพคล่องในการดำรงชีพ หรือลงทุนประกอบอาชีพ สำหรับผู้มีรายได้ประจำ/ประกอบอาชีพอิสระ ผู้ประกอบการรายย่อย/หาบเร่แผงลอย ให้กู้ไม่เกินรายละ 20,000 บาท ผ่อนชำระสูงสุดไม่เกิน 2 ปี ปลอดชำระหนี้เงินต้น 6 งวดแรก คิดอัตราดอกเบี้ยคงที่ร้อยละ 0.35 ต่อเดือน (Flat Rate) ไม่ต้องใช้หลักประกัน โดยเปิดให้จองสิทธิ์ภายในงานวันละ 200 สิทธิ์ แล้วไปติดต่อยื่นกู้ได้ที่ สาขาธนาคารออมสินที่สะดวก
นอกจากนี้ ยังมี สินเชื่อ GSB บ้านแลกเงิน และ สินเชื่อเคหะ “กู้ปีนี้ ผ่อนปีหน้า” ที่จัดโปรโมชั่นน่าสนใจนำเสนอในงานนี้ด้วย อีกทั้งยังได้จัดโปรโมชั่นเงินฝากอีกด้วย คือ เงินฝากเผื่อเรียกพิเศษ 13 เดือน ระยะเวลาฝาก 13 เดือน รับฝากทั้งบุคคลธรรมดาและนิติบุคคลทุกประเภท เปิดบัญชีขั้นต่ำ 10,000 บาท ไม่จำกัดวงเงินฝากสูงสุด ผลตอบแทนจูงใจด้วยอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกำหนด สูงสุด 4.50% คิดเป็นอัตราดอกเบี้ยเฉลี่ย 1.15% ต่อปี (ผู้ฝากบุคคลธรรมดาดอกเบี้ยไม่เสียภาษี) ซึ่งเทียบเท่าดอกเบี้ยเงินฝากประจำ 1.35% ต่อปี
ขอเชิญชวนลูกค้าประชาชนติดต่อพูดคุยเจรจาหนี้ ร่วมกันปลดล็อคให้สถานะหนี้คลายตัวภายใต้สิทธิประโยชน์ที่ธนาคารนำเสนอเป็นพิเศษ รวมทั้งเยี่ยมชม และร่วมกิจกรรมที่บูธธนาคารออมสิน รวมถึงการจัดฝึกอบรมอาชีพ การแสดงและจำหน่ายสินค้าของผู้ประกอบการรายย่อยในโครงการพัฒนาของธนาคารออมสิน ภายในงานมหกรรมร่วมใจแก้หนี้ สัญจร จ.ขอนแก่น ซึ่งจัดขึ้นในวันที่ 18-20 พฤศจิกายน 2565 ณ ฮอลล์ 2 ศูนย์ประชุมและแสดงสินค้านานาชาติ จังหวัดขอนแก่น (KICE) ในเวลา 10.00-18.00 น. ซึ่งมีธนาคารเพื่อการเกษตรและสหกรณ์การเกษตร หรือ ธ.ก.ส. เป็นเจ้าภาพ ทั้งนี้ นอกจากโปรดักส์ไฮไลท์ข้างต้นแล้ว ลูกค้าประชาชนที่ลงทะเบียนใช้บริการที่บูธธนาคารออมสิน จะได้รับกระปุกออมสิน 1 ใบ โดยลงทะเบียนล่วงหน้าก่อนเข้าร่วมงานได้ที่เว็บ https://ln15.gsb.or.th/WEB-DEBT/
วันศุกร์ที่ 18 พฤศจิกายน 2565
​นายกฯ หารือผู้นำเขตเศรษฐกิจเอเปคและแขกพิเศษ ช่วงอาหารกลางวัน ร่วมกันแสวงหาแนวทางส่งเสริมการเจริญเติบโตที่ครอบคลุมท่ามกลางความท้าทาย
เพิ่มพูนความร่วมมือเพื่อลดช่องว่างการพัฒนา เดินไปข้างหน้าโดยไม่ทิ้งใครไว้ข้างหลัง
วันนี้ (วันศุกร์ที่ 18 พฤศจิกายน 2565) เวลา 13.50 น. ณ ห้องประชุม Plenary Hall 1 ศูนย์การประชุมแห่งชาติสิริกิต์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการหารือระหว่างผู้นำเขตเศรษฐกิจเอเปคกับแขกพิเศษในช่วงอาหารกลางวัน ภายใต้หัวข้อ “การส่งเสริมการเจริญเติบโตที่ครอบคลุม ในช่วงเศรษฐกิจถดถอยและวิกฤติเงินเฟ้อ” โดยภายหลังเสร็จสิ้น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญจากการหารือ ดังนี้
นายกรัฐมนตรีกล่าวถึงรายงานภาพรวมเศรษฐกิจโลกของ IMF ประจำปี 2565 ซึ่งคาดการณ์ว่า การเจริญเติบโตทางเศรษฐกิจของโลกจากนี้จนถึงปี 2566 จะชะลอตัว ระดับเงินเฟ้อยังคงเพิ่มสูงขึ้น ส่งผลกระทบต่อเศรษฐกิจที่พัฒนาแล้วและเศรษฐกิจที่กำลังพัฒนาในทิศทางและระดับที่ต่างกัน ตลอดจนส่งผลกระทบต่อความเป็นอยู่ของประชาชน โดยเฉพาะกลุ่มเปราะบาง ทำให้ช่องว่างของความเหลื่อมล้ำระหว่างคนรวยกับคนจนยิ่งกว้างขึ้น โดยนายกรัฐมนตรีเห็นว่า การสร้างการเติบโตหลังโควิด-19 ที่ครอบคลุมและยั่งยืนมากขึ้น จะเป็นส่วนสำคัญในการสร้างระบบนิเวศที่เอื้อต่อการบรรเทาผลกระทบต่อกลุ่มเปราะบาง และช่วยเสริมสร้างความเข้มแข็งให้กับรากฐานทางเศรษฐกิจและสังคม
โอกาสนี้ นายกรัฐมนตรีได้รับฟังและแลกเปลี่ยนมุมมองร่วมกับผู้นำเขตเศรษฐกิจเอเปคและแขกพิเศษ เพื่อหารือแนวทางส่งเสริมการเจริญเติบโตที่ครอบคลุมท่ามกลางสภาวะเงินเฟ้อและเศรษฐกิจถดถอย รวมถึงแนวทางเพิ่มพูนความร่วมมือเพื่อลดช่องว่างการพัฒนา และความเหลื่อมล้ำภายในและระหว่างเขตเศรษฐกิจ
โดยภายหลังการแลกเปลี่ยนมุมมองของผู้นำเขตเศรษฐกิจเอเปคและแขกพิเศษ นายกรัฐมนตรีกล่าวสรุปการหารือ โดยผู้นำเขตเศรษฐกิจเอเปคและแขกพิเศษ เห็นพ้องกันว่า ท่ามกลางสถานการณ์ความท้าทายต่าง ๆ ยังมีปัจจัยบวกจากการเปลี่ยนผ่านสู่ยุคดิจิทัล และการค้าการลงทุนที่คำนึงถึงความสมดุลระหว่างธุรกิจกับสิ่งแวดล้อม โดยคำนึงถึงการกระจายผลประโยชน์ทางเศรษฐกิจไปสู่คนทุกกลุ่ม รวมถึงการขจัดความเหลื่อมล้ำที่เกิดจากภาวะเศรษฐกิจที่ผันผวน เพื่อนำไปสู่การเติบโตอย่างมั่นคงในระยะยาว ทั้งนี้ นายกรัฐมนตรีเห็นความจำเป็นในการพัฒนาเครือข่ายรองรับทางสังคม การส่งเสริมการเข้าถึงโอกาสทางธุรกิจของ MSMEs ส่งเสริมบทบาทของสตรี รวมถึงการสร้างแรงจูงใจให้ภาคเอกชนดำเนินธุรกิจอย่างมีความรับผิดชอบ โดยนายกรัฐมนตรีเชื่อมั่นว่า การหารือในครั้งนี้จะเป็นจุดเริ่มต้นการส่งเสริมความร่วมมือที่สร้างสรรค์ระหว่างกัน ท่ามกลางสถานการณ์เศรษฐกิจโลกที่ท้าทาย
วันศุกร์ที่ 18 พฤศจิกายน 2565
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2565
...
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2565 เวลา 15.00 น. รายละเอียด ดังนี้
1. มีโครงข่ายคมนาคมที่ได้รับผลกระทบ คือ ถนนทางหลวงชนบท รวม 5 สายทาง 5 แห่ง ผ่านได้ 2 แห่ง ไม่สามารถผ่านได้ 3 แห่ง
2. จังหวัดที่ได้รับผลกระทบมีจำนวน 5 จังหวัด โดยจังหวัดที่มีสายทางที่ไม่สามารถสัญจรผ่านได้ จำนวน 3 จังหวัด จังหวัดละ 1 สายทาง ได้แก่ จ.ชัยนาท (ชน.3018) จ.เชียงใหม่ (ชม.3003) และ จ.ร้อยเอ็ด (รอ.033)
3. ถนนทางหลวง สถานการณ์ปกติ
4. บริษัท ขนส่ง จำกัด และการรถไฟแห่งประเทศไทย เดินรถได้ตามปกติ
5. ท่าอากาศยาน ไม่มีการรายงานการได้รับผลกระทบ
6. ท่าเรือในแม่น้ำเจ้าพระยาได้รับผลกระทบจากระดับน้ำที่สูงขึ้น ส่งผลกระทบต่อการให้บริการเดินเรือโดยสารของเรือด่วนเจ้าพระยา และเรือโดยสารไฟฟ้า MINE Smart Ferry มีการปรับตารางเวลาการให้บริการตามสถานการณ์ของระดับน้ำ
7. กรมทางหลวงชนบท ติดตั้งป้ายเตือน/อำนวยความสะดวกและปลอดภัยแก่ประชาชนในเส้นทางที่ได้รับผลกระทบ
8. กรมเจ้าท่า เฝ้าระวังระดับน้ำ/ปริมาณน้ำไหลผ่านของแหล่งน้ำธรรมชาติ อ่างเก็บน้ำ และเขื่อนอย่างใกล้ชิด เพื่อเตรียมรับมือและประชาสัมพันธ์ข้อมูลให้กับประชาชนในพื้นที่ทราบ
กระทรวงคมนาคม ยังคงเฝ้าระวังสถานการณ์อุทกภัยอย่างต่อเนื่อง เพื่อประชาสัมพันธ์ข้อมูลให้ประชาชนทราบ รวมทั้งจัดบุคลากร เครื่องมือ เครื่องจักร วัสดุ อุปกรณ์ ติดตั้งป้ายเตือน อุปกรณ์อำนวยความปลอดภัย เพื่ออำนวยความสะดวกการเดินทางและให้ความช่วยเหลือประชาชนได้รับผลกระทบ ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันศุกร์ที่ 18 พฤศจิกายน 2565
PM chairs APEC Leaders’ Informal Dialogue with Guests
PM chairs APEC Leaders’ Informal Dialogue with Guests
November 18, 2022, at 1230hrs, at the Plenary Hall II, Queen Sirikit National Convention Center, Prime Minister and Defense Minister Gen. Prayut Chan-o-cha chaired the APEC Leaders’ Informal Dialogue with Guests, namely, President Macron, and His Royal Highness, Prime Minister Mohammed bin Salman bin Abdulaziz Al Saud. The session was held under the topic: “Sustainable Trade and Investment Between APEC and Trade Partners”. Deputy Secretary-General to the Prime Minister and Acting Government Spokesperson Anucha Burapachaisri disclosed gist as follows:
According to the Prime Minister, this is the 3rd time Thailand hosts APEC, and the world is in starkly different geopolitical and economic circumstances from when the country hosted APEC in 1992 and 2003. Economically, the setbacks and scars from COVID-19 continue to unravel, and the world now faces rising inflation, surging commodity prices, increasing energy and food insecurities, disrupted global supply chains and elevating financial stability risks, as well as next generation trade challenges, such as climate change and digital disruptions.
The theme of APEC 2022 “Open. Connect. Balance.” is based on the overarching concept of the Bio-Circular-Green (BCG) Economy to drive the work under the three pillars of the APEC Putrajaya Vision 2040. Thai officials met and engaged with the private sector and stakeholders throughout the year and the country hosted eight Minister-level meetings to advance APEC’s cooperation. While much progress has been made, Thailand recognizes that cooperation with partners outside APEC is instrumental to promote recovery and growth at a broader level.
The Prime Minister added that APEC leaders had a very good discussion on how they can move APEC forward in a sustainable and inclusive manner, and invited the two distinguished Guests to share their view on how and what can be done together to promote sustainable growth and advance cooperation with APEC. He also stated that this year APEC initiated a refreshed conversation on the Free Trade Area of the Asia-Pacific or FTAAP to move forward regional economic integration and support the multilateral trading system.
Following the views shared by economy leaders, the Prime Minister concluded that all the leaders look in the same direction that sustainable trade and investment are keys to global economic recovery. Thailand believes that trade and investment are key to economic growth. It is the government’s obligation to provide a conducive ecosystem to help advance science, technology, and innovation and digitalization which will stimulate a strong and speedy recovery. At the same time, APEC needs to ensure that all segments of each economy, in particular, MSMEs, women and youth have access to capital, information and technology.
วันศุกร์ที่ 18 พฤศจิกายน 2565
​โฆษกรัฐบาลเผย นายกฯ ปลื้มข้อมูลเผยรายงานพื้นที่ ศูนย์ข่าวสีเขียว APEC 2022 ศูนย์การประชุมแห่งชาติสิริกิติ์ ลดปริมาณก๊าซเรือนกระจก 14,969.02 กิโลกรัมคาร์บอนไดออกไซด์
เทียบเท่าการดูดซับก๊าซคาร์บอนไดออกไซด์ของต้นไม้ 1,663 ต้น ต่อปี
วันนี้ (18 พฤศจิกายน 2565) นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานประเมินปริมาณการลดก๊าซเรือนกระจก ณ พื้นที่ “ศูนย์ข่าวสีเขียว” ชั้น LG ศูนย์การประชุมแห่งชาติสิริกิติ์ ระหว่างวันที่ 14-16 พฤศจิกายน 2565
โฆษกประจำสำนักนายกรัฐมนตรี ระบุว่า การจัดการประชุมเอเปคของไทยในปีนี้ เน้นความสำคัญที่เกี่ยวข้องกับประเด็นปัญญาสิ่งแวดล้อม โดยเฉพาะที่เกี่ยวโยงกับภาวะโลกร้อน โดยมีรายงานระบุว่า ในพื้นที่บริเวณ “ศูนย์ข่าวสีเขียว” ชั้น LG ศูนย์การประชุมแห่งชาติสิริกิติ์ ระหว่างวันที่ 14-16 พฤศจิกายน 2565 นั้น เมื่อประเมินปริมาณการลดก๊าซเรือนกระจกแล้ว ไทยสามารถลดปริมาณก๊าซเรือนกระจกได้ 14,969.02 กิโลกรัมคาร์บอนไดออกไซด์ หรือเทียบเท่ากับ การดูดซับก๊าซคาร์บอนไดออกไซด์ของต้นไม้ถึง 1,663 ต้น ต่อปี (APEC 2022 Thailand | Bangkok | Facebook)
นายอนุชาฯ กล่าวว่า “รัฐบาลต้องการให้การจัดการประชุมครั้งนี้เป็น showcase ส่งข้อความถึงโลกว่าปัญหาเรื่องสิ่งแวดล้อมไม่ใช่ปัญหาของประเทศใดเพียงหนึ่งประเทศ แต่เป็นปัญหาสังคมของโลก และเราจะบรรเทาปัญหานี้ได้หากทุกประเทศทุกเขตเศรษฐกิจในโลกร่วมมือกัน”
โฆษกประจำสำนักนายกรัฐมนตรีระบุว่า ไทยในฐานะเจ้าภาพการจัดประชุมเอเปคในปีนี้ ได้ผลักดันการตระหนักรู้เกี่ยวกับ โมเดลเศรษฐกิจ BCG (Bio-Circular-Green Economy Model) เพื่อความยั่งยืนมาตลอดการเตรียมการจัดการ และประเด็นการเปลี่ยนแปลงสภาพภูมิอากาศนี้จะรวมอยู่ใน Bangkok Goals on BCG Economy ซึ่งมี 4 เป้าหมาย
1.การจัดการกับปัญหาการเปลี่ยนแปลงสภาพภูมิอากาศ และความเป็นกลางทางคาร์บอน
2.การค้าการลงทุน ส่งเสริมการลงทุนภาคสีเขียว
3.การจัดทรัพยากรที่ยั่งยืน และรักษาความหลากหลายทางชีวภาพ
4.การบริหารจัดการขยะ
“นายกฯ ตระหนักถึง ประเด็นปัญหาสิ่งแวดล้อมเหล่านี้ และทราบในหลักการว่าไม่มีประเทศไหนต่อสู้กับความท้าทายเรื่องสิ่งแวดล้อมได้เพียงลำพัง การพัฒนาเศรษฐกิจที่ดีต้องควบคู่ไปกับความยั่งยืนของสิ่งแวดล้อม ไทยจึงมุ่งหวังว่า Bangkok Goals on BCG Economy “เป้าหมายกรุงเทพฯ เรื่องเศรษฐกิจ BCG” จะเป็นเข็มทิศให้กับการทำการค้าการลงทุนระหว่างกันของ 21 เขตเศรษฐกิจที่เป็นสมาชิกเอเปคนับจากนี้ไป และจะมีการรับรองในปลายสัปดาห์นี้” นายอนุชาฯกล่าว
วันศุกร์ที่ 18 พฤศจิกายน 2565
​โฆษกรัฐบาลเผย ไทยเตรียมผลักดัน FTAAP ในการประชุมเอเปค เพื่อเป็นเขตการค้าเสรีที่ใหญ่ที่สุดในโลก
​โฆษกรัฐบาลเผย ไทยเตรียมผลักดัน FTAAP ในการประชุมเอเปค เพื่อเป็นเขตการค้าเสรีที่ใหญ่ที่สุดในโลก
วันนี้ (18 พฤศจิกายน 2565) นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ในการประชุมเอเปควันที่ 17-19 พฤศจิกายน 2565 นี้ จะมีการประชุมประเด็น เขตการค้าเสรีเอเชีย-แปซิฟิก หรือ Free Trade Area of the Asia-Pacific (FTAAP) ซึ่งรัฐบาลได้ประชุมและร่างถ้อยแถลงร่วมรัฐมนตรีเอเปค ครอบคลุมประเด็นสำคัญ 47 หัวข้อ ซึ่งแบ่งเป็น 3 ประเด็นหลัก คือ 1.การเปิดกว้างต่อทุกโอกาส 2.การเชื่อมโยงในทุกมิติ 3.ความสมดุลในทุกด้านในประเด็นที่เกี่ยวข้องกับ FTAAP
นอกจากนี้ ไทยจะเสนอแผนงานขับเคลื่อน FTAAP ได้รวบรวมประเด็นที่สมาชิกเอเปคสนใจร่วมกัน ทั้งการค้าดั้งเดิม การค้าใหม่และการฟื้นฟูเศรษฐกิจ โดยตั้งเป้าหมายของ FTAAP เพื่อขยายการค้าการลงทุนภายในเอเชีย-แปซิฟิก รวมทั้งลดอุปสรรคการค้าการลงทุนที่ไม่จำเป็น และเพิ่มศักยภาพการแข่งขันของสมาชิกเอเปค และลดช่องว่างการพัฒนาทางเศรษฐกิจการค้าระหว่างกัน ทั้งนี้ ปัจจุบันกำลังทำแผนงาน FTAAP ระยะ 4 ปี (2566-2569) ที่มุ่งสู่การจัดทำ FTAAP เพื่อตอบสนองสถานการณ์เศรษฐกิจโลก ด้านการค้า การลงทุน นวัตกรรม การเข้าสู่ยุคดิจิทัล
“รัฐบาลได้พยายามชูประเด็น เพื่อหารือการขับเคลื่อน FTAAP ซึ่งหวังให้เป็นเขตการค้าเสรีใหญ่ที่สุดในโลก ซึ่งเป็นกลไกสำคัญที่จะขจัดอุปสรรคทางการค้าระหว่างประเทศ และหนุนการเชื่อมโยงของห่วงโซ่อุปทานในกลุ่มสมาชิก เพื่อนำไปสู่การเจรจาการลดภาษีระหว่างกลุ่มเอเปคเป็นรายสินค้าได้มากขึ้น ในโอกาสนี้ เชื่อมั่นว่า จะช่วยสนับสนุนเศรษฐกิจไทยให้เติบโตหลายมิติ เพื่อเพิ่มความสามารถในการแข่งขันของไทยในระยะยาว รัฐบาลหวังเป็นอย่างยิ่งการผลักดัน FTAAP จะเป็นโอกาสที่ภาคธุรกิจสามารถขยายตัว โดยที่อุปสรรคทางการค้าลดลง และเพิ่มโอกาสทางธุรกิจมากขึ้น” นายอนุชาฯ กล่าว
วันศุกร์ที่ 18 พฤศจิกายน 2565
“กรุงไทย” ร่วมเปิดตัวบริการชำระเงิน “ไทย-เวียดนาม” ผ่าน Cross-Border QR Payment
ประธานาธิบดีแห่งสาธารณรัฐสังคมนิยมเวียดนาม รมว.คลัง ร่วมงาน The Official Launching Ceremony of Vietnam - Thailand Cross-Border Payment Linkage ในงานสัมมนา “Thailand-Vietnam Business Forum”  ซึ่งจัดขึ้นในโอกาสครบรอบ 46 ปีความสัมพันธ์ไทย- เวียดนาม
นาย Nguyen Xuan Phuc ประธานาธิบดีแห่งสาธารณรัฐสังคมนิยมเวียดนาม นายอาคม เติมพิทยาไพสิฐ รัฐมนตรีว่าการกระทรวงการคลัง นายรณดล นุ่มนนท์ รองผู้ว่าการธนาคารแห่งประเทศไทย นายธวัชชัย ชีวานนท์ รองกรรมการผู้จัดการใหญ่ ธนาคารกรุงไทย พร้อมด้วยผู้บริหารธนาคารพาณิชย์จากประเทศไทยและเวียดนาม 10 ธนาคาร ร่วมงาน The Official Launching Ceremony of Vietnam - Thailand Cross-Border Payment Linkage ในงานสัมมนา “Thailand-Vietnam Business Forum” ซึ่งจัดขึ้นในโอกาสครบรอบ 46 ปีความสัมพันธ์ไทย- เวียดนาม ณ โรงแรมแกรนด์ไฮแอท เอราวัณ เพื่อฉลองความสำเร็จของความร่วมมือในการพัฒนาโครงสร้างพื้นฐานการชำระเงินระหว่างประเทศไทยและเวียดนาม ผ่าน Cross-Border QR Payment ช่วยเพิ่มประสิทธิภาพการชำระเงิน ลดต้นทุนทางการเงินและอำนวยความสะดวกในการทำธุรกรรมระหว่างกัน ทั้งด้านการท่องเที่ยว การค้า และการลงทุน
ธนาคารกรุงไทย มุ่งมั่นพัฒนาระบบการชำระเงินทุกช่องทาง โดยเฉพาะการชำระเงินดิจิทัล ผ่าน Krungthai NEXT ด้วยบริการครอบคลุมทุกการใช้จ่าย รวมถึงบริการชำระเงินระหว่างประเทศผ่าน Cross-Border QR Payment เพื่อตอบโจทย์ความต้องการของลูกค้าทุกกลุ่มอย่างต่อเนื่อง พร้อมขับเคลื่อนเศรษฐกิจไทยให้เติบโตอย่างยั่งยืน ตามวิสัยทัศน์ “กรุงไทย เคียงข้างไทย สู่ความยั่งยืน”
วันศุกร์ที่ 18 พฤศจิกายน 2565
รัฐมนตรีว่าการกระทรวงยุติธรรม ต้อนรับ “รัฐมนตรียุติธรรมเวียดนาม” โชว์ใช้กฎหมายไกล่เกลี่ย ช่วยประชาชนแก้หนี้ 94,000 ครอบครัว มูลค่า 26,000 ล้านบาท
รัฐมนตรีว่าการกระทรวงยุติธรรม ต้อนรับ “รัฐมนตรียุติธรรมเวียดนาม” โชว์ใช้กฎหมายไกล่เกลี่ย ช่วยประชาชนแก้หนี้ 94,000 ครอบครัว มูลค่า 26,000 ล้านบาท ยืนยัน ไทยพร้อมสนับสนุน เวียดนามเต็มที่
วันที่ 17 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ นาย เล แถ่งห์ ลอง รัฐมนตรีว่าการกระทรวงยุติธรรม เวียดนาม เพื่อหารือข้อราชการ โดยมี นางพงษ์สวาท กายอรุณสุทธิ์ ปลัดกระทรวงยุติธรรม นาย Nguyen Huu Huyen อธิบดีกรมความร่วมมือระหว่างประเทศ เวียดนาม เข้าร่วม ที่สำนักงาน ป.ป.ส.
โดยนายสมศักดิ์ กล่าวว่า ขอขอบคุณ รัฐมนตรีว่าการกระทรวงยุติธรรม เวียดนาม ที่ได้มีโอกาสพบกันในวันนี้ ซึ่งเป็นสิ่งที่น่ายินดี เป็นอย่างยิ่ง โดยพล.อ.ประยุทธ์ จันทร์โอชา นายกรัฐมนตรี ก็ได้เน้นย้ำว่า ถ้าทางเวียดนาม มีความต้องการในด้านใด ให้รีบดำเนินการทันที ซึ่งตนพร้อมให้ความร่วมมืออย่างเต็มที่ และขอเล่าการทำงานของกระทรวงยุติธรรม ในการใช้กฎหมาย ที่สามารถเข้าไปช่วยเหลือประชาชนทางแพ่งได้ คือ กฎหมายการไกล่หนี้สิน โดยเราได้มีการจัดมหกรรมการไกล่เกลี่ยหนี้สินครัวเรือน ทั่วประเทศ 77 จังหวัด
นายสมศักดิ์ กล่าวอีกว่า การไกล่เกลี่ย เป็นการให้เจ้าหนี้ และลูกหนี้ สามารถเดินไปได้ ด้วยการประนีประนอม ลดดอกเบี้ย ลดค่าปรับต่างๆ ซึ่งจากการจัดโครงการนี้ สามารถช่วยประชาชน ได้ถึง 94,000 ครอบครัว มูลค่ากว่า 26,000 ล้านบาท และสามารถลดค่าใช้จ่ายของประชาชน ได้ถึง 6,000 ล้านบาท โดยถือว่า การไกล่เกลี่ยทั่วประเทศ ประสบความสำเร็จเป็นอย่างมาก และรัฐบาล ก็กำลังใช้โมเดลนี้ กับกระทรวงอื่นๆ เพื่อให้ประชาชน พ้นความลำบาก จากผลกระทบโควิด-19 ที่เป็นปัญหาใหญ่ของประเทศ
ขณะที่ นาย เล แถ่งห์ ลอง กล่าวว่า ขอขอบคุณนายสมศักดิ์ ที่ให้การต้อนรับในวันนี้ ซึ่งทางเวียดนาม ก็พร้อมให้ความช่วยเหลือในทุกด้าน หากไทยมีความต้องการ เพราะในประเทศไทย ก็มีชาวเวียดนามถึง 15,000 คน ดังนั้น ตนเห็นว่า ในอนาคตเราควรร่วมมือกัน 2 กระทรวง ในการพัฒนาศักยภาพบุคลากรด้านกระบวนการยุติธรรม เพื่อยกระดับการดูแลประชาชนร่วมกัน พร้อมขอเชิญนายสมศักดิ์ เดินทางไปเยือนเวียดนามในช่วงปีหน้า
นาย เล แถ่งห์ ลอง กล่าวอีกว่า ส่วนเรื่องแนวคิดการทำไกล่เกลี่ยให้ประชาชน เป็นสิ่งที่น่ายินดี เพราะกระทรวงยุติธรรมของเวียดนาม ก็มีการดูด้านแพ่งด้วย ซึ่งเรา ก็มีการไกล่เกลี่ยทางแพ่งเช่นกัน แต่ไม่สามารถทำเองได้โดยตรง ต้องผ่านเครือข่ายในระดับภูมิภาค รวมถึงเราก็มีการทำระงับข้อพิพาททางเลือกด้วย โดยเมื่อได้หารือร่วมกัน 2 กระทรวงแล้ว ก็มีความรู้สึกยินดี ที่เรายังมีความร่วมมือกันอีกจำนวนมาก
วันศุกร์ที่ 18 พฤศจิกายน 2565
ธอส. นำมาตรการ 22 [M22] ช่วยเหลือลูกค้ารายย่อยสถานะ NPL ร่วมงานมหกรรมร่วมใจแก้หนี้ฯ ครั้งที่ 2 จ.ขอนแก่น
ธอส.ร่วมงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2 จัดขึ้นระหว่างวันที่ 18-20 พฤศจิกายน 2565 ณ ศูนย์แสดงสินค้าและประชุมนานาชาติขอนแก่น จ.ขอนแก่น เพื่อให้ความช่วยเหลือลูกค้าปัจจุบันของธนาคารที่ประสบปัญหาสภาพคล่อง
ธนาคารอาคารสงเคราะห์ (ธอส.) ร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2” ที่จัดขึ้นระหว่างวันที่ 18-20 พฤศจิกายน 2565 ณ ศูนย์แสดงสินค้าและประชุมนานาชาติขอนแก่น จ.ขอนแก่น เพื่อให้ความช่วยเหลือลูกค้าปัจจุบันของธนาคารที่ประสบปัญหาสภาพคล่อง อันเนื่องมาจากสภาวะเศรษฐกิจที่ชะลอตัว จึงได้มีการจัดทำมาตรการ 22 [M22] : สำหรับลูกค้ารายย่อยสถานะ NPL หรือ ลูกค้ารายย่อยสถานะ NPL ที่อยู่ระหว่างการใช้มาตรการ/ปรับโครงสร้างหนี้ ที่กู้เงินกับธนาคารมาแล้วไม่น้อยกว่า 1 ปี ให้ผ่อนชำระเงินงวดต่ำพร้อมลดอัตราดอกเบี้ยเงินกู้พิเศษ ระยะเวลา 2 ปี แบ่งเป็น ในเดือนที่ 1-10 ผ่อนชำระเพียงงวดละ 1,000 บาท คิดดอกเบี้ยเท่ากับ 0% ต่อปี (ตัดชำระเงินต้นทั้งหมด) ซึ่งถือเป็นการยกเว้นการคิดอัตราดอกเบี้ยนานที่สุดเท่าที่ธนาคารเคยออกมาตรการมา ขณะที่เดือนที่ 11-18 คิดเงินงวดจากอัตราดอกเบี้ย 1.99% ต่อปี และเดือนที่ 19-21 คิดเงินงวดจากอัตราดอกเบี้ย 3.90% ต่อปี เดือนที่ 22-24 คิดเงินงวดจากอัตราดอกเบี้ย MRR-2.00% ต่อปี ทั้งนี้ หากลูกค้าชำระเกินที่ธนาคารกำหนดจะนำไปตัดดอกเบี้ยค้างชำระของลูกค้า(ถ้ามี) สำหรับผู้ที่สนใจสามารถลงทะเบียนแก้ไขหนี้ได้ที่เว็บไซต์ https://ln15.gsb.or.th/WEB-DEBT/ ซึ่งล่าสุด ณ วันที่ 16 พฤศจิกายน 2565 มีลูกค้าลงทะเบียนแก้ไขหนี้แล้วจำนวน 6,263 ราย คิดเป็นวงเงินต้นคงเหลือ 9,214 ล้านบาท สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และ www.ghbank.co.th